C 306/16

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2019/C 306/04)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMA APSTIPRINĀŠANU

“Terre Tollesi” / “Tullum”

Atsauces numurs: PDO-IT-A0742-AM03

Paziņojuma datums: 20.6.2019.

APSTIPRINĀTĀ GROZĪJUMA APRAKSTS UN PAMATOJUMS

1. Tradicionālās norādes grozījums un pāreja no KCVN (DOC) uz KGCVN (DOCG)

Apraksts un pamatojums

Ar kontrolēto cilmes vietas nosaukumu (KCVN) “Terre Tollesi” jeb “Tullum” apzīmētā produkta specifikācijas grozījuma pieteikuma mērķis ir pāreja uz apzīmējumu “kontrolēts un garantēts cilmes vietas nosaukums”, tādējādi grozot arī Regulas (ES) Nr. 1308/2013 112. panta a) punktā minēto norādi.

Šāda prasība rodas no tā, ka lauksaimniecības uzņēmumiem, kas darbojas noteiktajā apgabalā, ir vajadzīgs attīstīt produkciju, kuru tie iegūst no saviem visaugstākās kvalitātes vīnogulājiem, un kas tāpēc līdz ar jauno apzīmējumu varētu sagaidīt ko labāku gan tēla, gan no tirgus saņemtas atzinības ziņā.

Šis grozījums attiecas:

— produkta specifikācijā – tur, kur tas paredzēts, – uz norādi, kas no KCVN (DOC) kļūst par KGCVN (DOCG),

— vienotajā dokumentā – uz iedaļas “Tradicionālās norādes” a) punktu.

2. Mazreprezentatīvu vīnu veidu svītrošana

Apraksts un pamatojums

Grozījums attiecas uz pašlaik spēkā esošajā specifikācijā paredzētajiem vīnu veidiem, kuru lielākā daļa tiek no tās svītrota, atstājot tikai tos veidus, kas spēj pārstāvēt ar ierosināto KGCVN apzīmēto vīnu tipiskumu un neatkārtojamību. Faktiski ražotāji uzskata, ka tikai sarkanvīnos (Rosso un Rosso riserva), kas iegūti galvenokārt no ‘Montepulciano’ šķirnes, un baltvīnos, kas iegūti galvenokārt no ‘Pecorino’ un ‘Passerina’ šķirnes vīnogām, pilnībā izpaužas un atspoguļojas raksturīgās īpatnības, kādas piemīt Tollo pašvaldības teritorijā esošajai zemei.

Šādu izvēli pārliecinoši attaisno un apstiprina rezultāti, kas iegūti vīnkopības platību raksturīgo īpašību izpētē, kura veikta pēdējos gados, un kas ir pierādījuši šādas izvēles pamatotību un nepieciešamību – attiecīgi izraudzīties tikai dažas no vietējām vīnogulāju šķirnēm, kurām šajā apvidū ir vispiemērotākie apstākļi, lai ražotu vīnogas ar izcili labām kvalitātes īpašībām.

Šis grozījums attiecas:

— produkta specifikācijā – uz svītrojamajiem vīnu veidiem, kas paredzēti 1., 2., 4., 5., 6., un 9. pantā,

— vienotajā dokumentā – uz iedaļu “Vīnu apraksts”, “Maksimālās ražas” un “Saikne ar vidi”.

3. Grozījumi attiecībā uz vīnogu šķirņu kombināciju

Apraksts un pamatojums

Ir apstiprināta un nostiprināta izvēle attiecībā uz to, ka ‘Montepulciano’ vīnogu šķirne ir dominējošā (vismaz 95 % salīdzinājumā ar iepriekšējo 90 % apmēru) to vīnogu šķirņu kombinācijā, kuras izmanto, lai ražotu sarkanvīnus “Terre Tollesi” jeb “Tullum” ar KGCVN statusu, savukārt attiecībā uz baltvīniem ir apstiprināts, ka vismaz 90 % apmērā tie iegūstami no ‘Pecorino’ un ‘Passerina’ šķirnes vīnogām. Gan sarkanvīnu, gan baltvīnu gatavošanai atlikušo 5 % vai 10 % apmērā attiecīgi var izmantot sarkanogu vai baltogu šķirnes (atsevišķi, vai kombinācijā), kas ir attiecīgās saimniecības rīcībā un ir piemērotas audzēšanai Abruco reģionā.

Tā kā paredzēts iekļaut/atzīt tikai dažus īpašus vīna veidus, ir svītrotas visas pārējās šķirņu kombinācijas, kas bija paredzētas turpmāk neatzīstamajiem vīnu veidiem un kas tātad vairs netiek iekļautas ar šo KGCVN apzīmētās produkcijas specifikācijā, kāda tā ir ierosinātajā redakcijā.

Šis grozījums attiecas:

— produkta specifikācijā – uz 2. pantu,

— vienotajā dokumentā – uz iedaļu “Galvenās vīnogu šķirnes”.

4. Vīnkopības standarti

Apraksts un pamatojums

Neskarot esošos vīndārzus, attiecībā uz jaunu stādījumu veidošanu un pārstādīšanu ierosināts, ka vīndārzos, kas ierīkoti pēc Abruco pergolas sistēmas, vīnogulāju biezība uz hektāru nedrīkst būt mazāka par 1 600 vīnkokiem, bet vīndārzos, kur vīnkoki sastādīti rindās, – ne mazāka par 4 000 vīnkokiem (nevis 3 300 vīnkokiem, kā paredzēts produkta pašreizējā specifikācijā). Šādu prasību pamato vajadzība atļaut vīnkopjiem nodrošināt jauno stādījumu labāku pārvaldību; tā atbilst arī rezultātiem, kas gūti šajā apgabalā veiktajā vīnkopības platību raksturīgo īpašību izpētē.

Jautājumā par vīnogu maksimālo ražību no hektāra un minimālo spirta tilpumkoncentrāciju ir svītroti visi parametri attiecībā uz tiem vīnu veidiem, kas vairs nav iekļaujami to veidu sarakstā, pie kādiem jāpieder vīniem, ko ierosināts apzīmēt ar šo KGCVN.

Šis grozījums attiecas:

— produkta specifikācijā – uz 4. pantu,

— vienotajā dokumentā – uz iedaļu “Maksimālās ražas”.

5. Vīndarības standarti

Apraksts un pamatojums

Svītrotas visas atsauces uz vīnu veidiem, kas vairs nav iekļaujami ar šo KGCVN apzīmēto vīnu veidu sarakstā. Turklāt terminu “koka mucas” ierosināts aizstāt ar vārdiem “koka trauki vai koka tilpnes”, lai nebūtu neskaidrību attiecībā uz minētā termina lietošanu, jo īpaši saistībā ar ietilpību.

Šis grozījums attiecas:

— produkta specifikācijā – uz 5. pantu.

6. Apzīmējums un noformējums

Apraksts un pamatojums

Ir saglabāts to veidu vīnu organoleptiskais apraksts, kurus ierosināts apzīmēt ar šo KGCVN, proti, Rosso, Rosso riserva, Pecorino un Passerina spumante, un kuri precīzi atbilst atsauces šķirņu tipiskajām atšķirības iezīmēm, un vienlaikus svītroti visi to vīna veidu apraksti, kuri specifikācijā, kāda tā ir ierosinātajā redakcijā, nav iekļauti.

Lai celtu minēto produktu kvalitāti, Rosso veida vīnu kopējā skābuma saturu no 4,50 g/l ierosināts paaugstināt līdz 5,00 g/l; turklāt ierosināts, ka gan Rosso, gan Rosso riserva vīniem jāpaaugstina nereducējamā sausā ekstrakta saturs: Rosso vīniem to no 26 g/l paaugstina līdz 28 g/l, bet Rosso riserva vīniem šo saturu no 28 g/l paaugstina līdz 30 g/l, jo minētās robežvērtības vienmēr tiek sasniegtas ar uzviju, kas liecina par lielisko darbu, kuru vīnkopības saimniecības veic vispirms vīndārzā un pēcāk vīna pagrabā.

Šis grozījums attiecas:

— produkta specifikācijā – uz 6. pantu,

— vienotajā dokumentā – uz iedaļu “Vīnu apraksts”.

7. Fasēšana

Apraksts un pamatojums

Ierosināts svītrot to trauku veidus, kas uzskatīti par nepiemērotiem ar šo nosaukumu apzīmētajiem vīniem, proti, 0,2 l ietilpības traukus.

Neskarot to, ka drīkst izmantot tikai stikla traukus, apstiprināts, ka piemērotas ir visas aizdares sistēmas, kas paredzētas spēkā esošajos normatīvajos aktos, izņemot pudeļvāciņu un stikla aizbāzni.

Šis grozījums attiecas:

— produkta specifikācijā – uz 8. pantu.

8. Saikne ar ģeogrāfisko vidi

Apraksts un pamatojums

Nelieli grozījumi izdarīti vīnogu šķirņu kombinācijas aprakstā un attiecībā uz produkcijas veidiem, ar ko papildināts specifikācijas grozījuma priekšlikums, lai pielāgotu to minētajam aprakstam.

Šis grozījums attiecas:

— produkta specifikācijā – uz 9. pantu.

VIENOTS DOKUMENTS

1. Produkta nosaukums

“Terre Tollesi”

“Tullum”

2. Ģeogrāfiskās norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Dzirkstošais vīns

5. Augstas kvalitātes dzirkstošais vīns

15. Vīns no vēlīni novāktām, žuvušām vīnogām

4. Vīna vai vīnu apraksts

“Terre Tollesi” jeb “Tullum”Rosso un “Terre Tollesi” jeb “Tullum”Rosso riserva

Krāsa: rubīnsarkana ar violetām niansēm; līdz ar vīna vecuma palielināšanos kļūst vairāk granātsarkana.

Smarža: vīnaina, izsmalcināta, intensīva, raksturīga.

Garša: sausa, pilnestīga, harmoniska, ar viegli izteiktu tanīniem piemītošu raksturu, samtaina.

Minimālā kopējā spirta tilpumkoncentrācija: 13 tilp. % (13,5 % vīniem ar norādi riserva).

Minimālais nereducējamā sausā ekstrakta saturs: 26 g/l (28 g/l vīniem ar norādi riserva).

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums (miliekvivalentos uz litru) 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Terre Tollesi” jeb “Tullum”Pecorino

Krāsa: dažādas intensitātes salmdzeltena.

Smarža: augļaina, izsmalcināta, raksturīga.

Garša: sausa, svaiga, garda, harmoniska.

Minimālā kopējā spirta tilpumkoncentrācija: 13 tilp. %.

Minimālais nereducējamā sausā ekstrakta saturs: 18 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums (miliekvivalentos uz litru) 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Terre Tollesi” jeb “Tullum”Passerina

Krāsa: viegli izteikti salmdzeltena.

Smarža: augļaina, delikāta, raksturīga.

Garša: sausa, svaiga, harmoniska.

Minimālā kopējā spirta tilpumkoncentrācija: 12,5 tilp. %

Minimālais nereducējamā sausā ekstrakta saturs: 18 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums (miliekvivalentos uz litru) 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Terre Tollesi” jeb “Tullum”Spumante

Krāsa: salmdzeltena.

Smarža: raksturīga, patīkamas sajūtas raisoša.

Garša: no dabiski skābenas līdz saldai, svaiga, harmoniska, patīkamas sajūtas raisoša, raksturīga.

Minimālā kopējā spirta tilpumkoncentrācija: 12 tilp. %.

Minimālais nereducējamā sausā ekstrakta saturs: 18 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums (miliekvivalentos uz litru) 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a) Galvenās vīndarības metodes

NAV

b) Maksimālās ražas

“Terre Tollesi” jeb “Tullum”Rosso

12 000 kg vīnogu no hektāra

“Terre Tollesi” jeb “Tullum”Rosso

84 hektolitri no hektāra

“Terre Tollesi” jeb “Tullum”Spumante

84 hektolitri no hektāra

“Terre Tollesi” jeb “Tullum”Rosso riserva

9 000 kg vīnogu no hektāra

“Terre Tollesi” jeb “Tullum”Pecorino

63 hektolitri no hektāra

“Terre Tollesi” jeb “Tullum”Rosso riserva

63 hektolitri no hektāra

“Terre Tollesi” jeb “Tullum”Pecorino

9 000 kg vīnogu no hektāra

“Terre Tollesi” jeb “Tullum”Passerina

9 000 kg vīnogu no hektāra

“Terre Tollesi” jeb “Tullum”Passerina

63 hektolitri no hektāra

6. Noteiktais ģeogrāfiskais apgabals

Vīnogas, kas paredzētas ar kontrolēto cilmes vietas nosaukumu “Terre Tollesi” jeb “Tullum” apzīmēto vīnu ražošanai, drīkst būt vienīgi tās, kas novāktas ražošanas apgabalā, kurā ietilpst visa Tollo pašvaldības teritorija Chieti provincē.

7. Galvenās vīna vīnogu šķirnes

“Chardonnay B.”

“Passerina B.”

“Pecorino B.”

“Montepulciano N.”

8. Saiknes vai saikņu apraksts

“Terre Tollesi” jeb “Tullum”

Tollo pašvaldības teritorijas savdabīgais reljefs, kam raksturīgi plaši pakalni, kuru nogāzes vērstas uz Adrijas jūras pusi, un lielais Maiella kalnu masīvs apvienojumā ar vīndārzu izcili labo vērsumu pret debespusēm, labu aerāciju un stāvošu ūdeņu trūkumu garantē apgabalā audzētajiem vīnogulājiem optimālus apstākļus, lai ražotu augstas kvalitātes vīnogas ar tipiski raksturīgām īpašībām. Mijiedarbība starp dabas faktoriem un cilvēkfaktoriem, kas ir cieši saistīti ar vēsturisko tradīciju, mūsdienīgiem audzēšanas un vīndarības paņēmieniem, ļauj iegūt baltvīnus un sarkanvīnus ar izteikti raksturīgām īpašībām un tipiskus apgabalam un tā izcelsmes vīnogulājiem.

9. Būtiski papildu nosacījumi (iepakošana, marķēšana, citas prasības)

Fasēšana pudelēs noteiktajā apgabalā

Tiesiskais regulējums:

ES tiesību akti

Papildu nosacījuma veids:

Fasēšana pudelēs noteiktajā ģeogrāfiskajā apgabalā

Nosacījuma apraksts:

Vinifikācijas, izturēšanas, fasēšanas un nogatavināšanas darbības jāveic 3. pantā noteiktajā ražošanas apgabalā, lai saglabātu produktu specifiskās īpašības, produktu reputāciju un garantētu izcelsmi.

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/14053

(1) OV L 9, 11.1.2019., 2. lpp.